|  |  |
| --- | --- |
| Številka: | 1100-6/2017/3 |
| Datum: | 28. 11. 2017 |

Na podlagi 58. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08-ZTFI-A, 69/08-ZZavar-E, 74/09 Odl.US: U-I-136/07-13 in 40/12-ZUJF, v nadaljevanju: ZJU) Komisija za preprečevanje korupcije, Dunajska 56, 1000 Ljubljana

objavlja javni natečaj za zasedbo prostega uradniškega delovnega mesta:

**VIŠJI NADZORNIK ZA OMEJEVANJE KORUPCIJE (m/ž) v Službi za nadzor in preiskave (šifra DM 22004, C017163)**

Kandidati, ki se bodo prijavili na prosto delovno mesto, morajo izpolnjevati naslednje pogoje:

* najmanj končano visokošolsko univerzitetno izobraževanje (prejšnje)/visokošolska univerzitetna izobrazba (prejšnja); specialistično izobraževanje po visokošolski strokovni izobrazbi (prejšnje)/specializacija po visokošolski strokovni izobrazbi (prejšnja); magistrsko izobraževanje po visokošolski strokovni izobrazbi (prejšnje)/magisterij po visokošolski strokovni izobrazbi (prejšnja); magistrsko izobraževanje (druga bolonjska stopnja)/magistrska izobrazba (druga bolonjska stopnja),
* najmanj 6 let delovnih izkušenj,
* osnovna raven znanja angleškega ali nemškega jezika,
* znanje računalniških programov s področja dela,
* opravljeno obvezno usposabljanje za imenovanje v naziv (lahko se opravi v zakonsko določenem roku);
* opravljen izpit iz splošnega upravnega postopka (lahko se opravi v zakonsko določenem roku);
* opravljen preizkus znanja za vodenje in odločanje v prekrškovnem postopku (lahko se opravi v roku enega leta od sklenitve pogodbe o zaposlitvi);
* dovoljenje za dostop do tajnih podatkov stopnje »Tajno« (lahko se opravi pred sklenitvijo delovnega razmerja).

Pri izbiri kandidatov bomo upoštevali delovne izkušnje v skladu s 6. členom Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 –ZZavar-E in 40/12 – ZUJF). Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo za tretjino, če ima kandidat magisterij znanosti, doktorat oziroma zaključen specialistični študij.

**Prednost pri izbiri** bodo imeli kandidati z znanjem s področja ekonomije.

Pri izbranem kandidatu se bo preverjalo, ali ima opravljeno **obvezno usposabljanje za imenovanje v naziv**. V nasprotnem primeru bo moral izbrani kandidat obvezno usposabljanje za imenovanje v naziv, v skladu s prvim odstavkom 89. člena Zakona o javnih uslužbencih, opraviti najkasneje v enem letu od sklenitve delovnega razmerja.

V primeru, da izbrani kandidat nima opravljenega **strokovnega izpita iz upravnega postopka**, ga mora skladno s tretjim odstavkom 31. člena Zakona o splošnem upravnem postopku (Uradni list RS, št. 24/06 – uradno prečiščeno besedilo, 105/06-ZUS-1, 126/07, 65/08 in 8/10) opraviti najkasneje v treh mesecih od sklenitve delovnega razmerja.

V primeru, da izbrani kandidat nima opravljenega **preizkusa znanja za vodenje in odločanje v prekrškovnem postopku**, ga mora opraviti najkasneje v enem letu od sklenitve pogodbe o zaposlitvi.

Pri izbranem kandidatu se bo preverjalo, ali ima izdano **dovoljenje za dostop do tajnih podatkov** stopnje »TAJNO«. V nasprotnem primeru bo kandidat moral opraviti varnostno preverjanje in pridobiti dovoljenje za dostop do tajnih podatkov pred sklenitvijo delovnega razmerja na Komisiji za preprečevanje korupcije.

**Naloge delovnega mesta**:

* opravljanje najzahtevnejših nalog v zvezi s prijavami korupcijskih ravnanj in drugih kršitev ZIntPK;
* sodelovanje pri izvedbi sistemskih in tematskih nadzorov ter priprava najzahtevnejših analiz za potrebe nadzora in preiskav;
* sodelovanje pri pripravi strateških dokumentov komisije, normativnih rešitev in sodelovanje pri pripravi obdobnih planov in poročil komisije;
* vodenje upravnih postopkov;
* vodenje in odločanje v postopkih o prekršku;
* priprava odgovorov na tožbe in drugih vlog v pravdnem in upravno-sodnem postopku;
* opravljanje nalog v zvezi z zaščito prijaviteljev;
* opravljanje nalog povezanih s sodelovanjem z drugimi nadzornimi in regulatornimi državnimi organi ter organi odkrivanja in pregona;
* priprava kazenskih ovadb oziroma naznanil za kazniva dejanja oziroma pobud / odstopov zaradi kršitev zakona iz pristojnosti drugih državnih regulatornih in nadzornih organov;
* sodelovanje v skupinah za finančne preiskave;
* sodelovanje v specializiranih preiskovanih skupinah;
* sodelovanje pri izvedbah nalog izobraževanja, osveščanja in publiciranja s svojega področja dela;
* sodelovanje s Centrom za integriteto in preventivo glede zahtevnejših vprašanj s svojega področja dela;
* priprava načelnih mnenj, stališč, ugotovitev, priporočil, pojasnil in odgovorov z delovnega področja komisije;
* druge naloge na primerljivi stopnji zahtevnosti po odredbi neposredno nadrejenega ali predsednika komisije.

Prijava na prosto delovno mesto mora vsebovati:

1. **pisno izjavo** kandidata o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe, datum (dan, mesec, leto) pridobitve izobrazbe, evidenčno številko diplome ter ustanova, na kateri je bila pridobljena,
2. **pisno izjavo** kandidata o vseh dosedanjih zaposlitvah, iz katere je razvidno izpolnjevanje pogoja glede zahtevanih delovnih izkušenj, kar pomeni, da mora biti navedeno **za kakšno stopnjo izobrazbe** so se pridobivale delovne izkušnje in **čas pridobivanja delovnih izkušenj**,
3. **pisno izjavo** kandidata o opravljenem usposabljanju za imenovanje v naziv,
4. **pisno izjavo** kandidata, da:
* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,
* **pisno izjavo** kandidata, da izpolnjuje druge pogoje za zasedbo delovnega mesta (znanje računalniških programov s področja dela, znanje tujega jezika, opravljen izpit iz splošnega upravnega postopka, opravljen preizkus znanja za vodenje in odločanje v prekrškovnem postopku.
1. **izjavo** kandidata, da za namen natečajnega postopka dovoljuje organu, ki objavlja natečaj, pridobitev podatkov iz uradnih evidenc.
2. **izjavo** kandidata, da soglaša s tem, da se bo zanj opravilo varnostno preverjanje za dostop do tajnih podatkov stopnje »TAJNO« v skladu z Zakonom o tajnih podatkih (Uradni list RS, št. 50/06 – uradno prečiščeno besedilo in 9/10).

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil.

Natečajna komisija bo usposobljenost kandidatov presojala tako na podlagi navedb v prijavi, priloženih dokazil, pisnim preizkusom, osebnim razgovorom, oziroma na podlagi drugih metod, ki so skladne s strokovnimi spoznanji na področju ravnanja z ljudmi pri delu. Natečajna komisija bo kriterije in merila ocenjevanja sprejela pred pričetkom posamezne faze izbora.

V skladu z 21. členom Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 in 104/10) se v izbirni postopek ne uvrsti kandidat, ki ne izpolnjuje natečajnih pogojev.

Delovno mesto Višji nadzornik za omejevanje korupcije je uradniško delovno mesto, ki se opravlja v dveh nazivih prvega kariernega razreda, nazivu tretje stopnje: svetnik (izhodiščni plačni razred 41), z možnostjo napredovanja v naziv višji svetnik.

Z izbranim kandidatom bo sklenjeno delovno razmerje za nedoločen čas s polnim delovnim časom. Izbrani kandidat bo delo opravljal v prostorih Komisije za preprečevanje korupcije, Dunajska 56, Ljubljana.

Kandidat vloži prijavo v pisni obliki, na priloženem obrazcu (**vloga za zaposlitev**), ki jo pošlje v zaprti ovojnici z označbo **»Javni natečaj – SNAP – 1100-6/2017«,** na naslov: Komisija za preprečevanje korupcije, Dunajska 56, 1000 Ljubljana in sicer **v roku 8 dni**, po objavi na spletni strani Zavoda RS za zaposlovanje, Ministrstva za javno upravo in Komisije za preprečevanje korupcije.

V prijavi navedite **»ZA JAVNI NATEČAJ - VIŠJI NADZORNIK ZA OMEJEVANJE KORUPCIJE »**

Če je prijava poslana po pošti, se šteje, da je pravočasna, če je oddana na pošto priporočeno, in sicer najkasneje zadnji dan roka za prijavo. Za pisno obliko prijave se šteje tudi **elektronska oblika**, poslana na elektronski naslov: zaposlitve.kpk@kpk-rs.si, pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni najkasneje v roku 60 dni po objavi javnega natečaja.

Za dodatne informacije v zvezi z javnim natečajem se lahko obrnete na ga. Bredo DEMŠAR PETRETIČ oziroma ga. Jagodo VITEZ, telefon: 01 400 – 5710.

Opomba: Uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške. 

|  |
| --- |
| Boris ŠTEFANECPREDSEDNIK |